"ادلیب-ده باش وئرن‌لر چرچیوه‌سینده، بیرگه آنلاییشلا راضی‌لیق الده اولوناجاغینا اومید ائدیریک".
بونو جمهور  باشقانلیغی سؤزچو ابراهیم کالین جمهور باشقانی رجب طیب اردوغانین روسیایا ائدجگی سفرله باغلی وئردیگی آچیقلامادا دئییب.
ابراهیم کالین جمهور باشقانی اردوغانین باشچیلیغیندا کئچیریلن کابینه ییغینجاغیندان سونرا وئردیگی آچیقلامادا اردوغانین بو گون روسیایا رئاللاشدیراجاغی سفری باره‌ده بیلدیریب:
"ادلیب-ده باش وئرن‌لر چرچیوه‌سینده، بیرگه آنلاییشلا راضی‌لیق الده اولوناجاغینا اومید ائده‌رک گئدیریک. مسکوا-یا گئدرکن اساس چرچیوه‌میز روسیا فدراسیونو ایله (2018-جی ایلده) ایمضالادیغیمیز ادلیب راضیلاشماسیندا عاجیل آتشکس تامین ائدیلمه‌سی‌دیر.
دیگر طرف‌دن روسیا پرزیدنتی ولادیمیر پوتین تهلوکه‌سیزلیک شوراسی ییغینجاغی تشکیل ائدیب.
کرملین مطبوعات خیدمتیندن وئریلن آچیقلامادا تهلوکه‌سیزلیک شوراسی ییغینجاغیندا ادلیب-‌ده‌کی وضعیتین موذاکیره اولوندوغو بیلدیریله‌رک دئییلیب:
"آیریجا روسیا و تورکیه آراسینداکی ایکی‌لی علاقه‌لرله یاناشی جمهور باشقانی رجب طیب اردوغانین مسکوا-یا رئاللاشدیراجاغی سفرله باغلی حاضیرلیق‌لار موذاکیره اولوندو".
